kardosdrur/scandi-wiki huggingface dataset:
Andenes

Andenes er det administrative center og den største by i Andøy kommune i Nordland fylke i Norge. Byen havde 2.617 indbyggere den 1. januar 2011, og er placeret på den nordlige spids af Andøya. Andenes er en vigtig fiskeriby, og der er også Andøya Flyvestation og Andøya Lufthavn, Andenes.
 
Rigsvej 82 går sydpå til Risøyhamn og Sortland, og om sommeren er der færgeforbindelse mellem Andenes og Gryllefjord på øen Senja.

Andenes fyr ligger som en del af  bebyggelsen i Andenes, helt nede ved havnaen.  Andenes fyr er 40 meter højt og blev bygget i 1859. Fra 1867-1958 blev der gjort meteorologiske observationer fra fyret. i 1978 blev fyrtårnet automatiseret. Det arrangeres guidede turer op i fyrtårnet om sommeren.

Rock Mot Rus er en musikkfestival som afholdes hvert år i marts/april i Andenes. Den afholdes altid fra Palmesøndag i to dage. Rockfestivalen har været afholdt siden 1983.
 
Andøyas egen lokalavis er Andøyposten som udkommer i Andenes.  Avisen blev  grundlagt i 1979 og blev trykt i dere eget trykkeri indtil 2008. Fra og med udgaven 20. maj 2008 blev avisen trykt hos Harstad Tidende i Harstad.   

Andenes kommune blev den 1. januar 1964 lagt sammen med kommunerne Dverberg og Bjørnskinn, og den nye kommune fik navnet Andøy. Ved fusionen havde Andenes kommune 3.812 indbyggere.

Eksterne henvisninger 

Rock mot Rus 
Andøyposten
Fotogalleri fra Andenes
Om fyret og havnen på Andenes

Nordlands geografi
SmartLynx Airlines

SmartLynx Airlines er et flyselskab fra Letland. Selskabet har hovedkontor i Mārupe, Riga, tæt ved huben på Riga International Airport.

Selskabet flyver charterflyvninger og har wetlease aftaler med andre flyselskaber (bl.a. Thomas Cook UK og Corendon Airlines). Den aktive flyflåde består af tolv Airbus 320 fly med en gennemsnitalder på 18.9 år. Tidligere har flyflåden bestået af seks fly af typen A320-200 og to Boeing 767-300.

Historie 
Selskabet blev grundlagt i 1992 under navnet LatCharter og begyndte året efter med at flyve med et lejet Tupolev Tu-134B fly. Senere blev yderlige to fly af samme type tilføjet flyflåden. I april 2001 blev Tupolev-flyene udskiftet med det større Yakovlev Yak-42. LatCharter overtog i 2003 deres første Airbus-fly, da selskabet modtog ét Airbus A320 fra Ansett Australias konkursbo.

I juli 2006 overtog det islandske selskab Icelandair Group aktiemajoriteten i LatCharter. Samtidig med købet af de første 55 procent af aktierne, lovede islændingene at overtage de resterende aktier på et senere tidspunkt. I 2008 skiftede man navn fra LatCharter til det nuværende, SmartLynx Airlines.

I december 2016 indgik SmartLynx Airlines en aftale med Norwegian som betyder, at SmartLynx fra januar til marts 2017 placerer to Airbus A320 ved Norwegians københavnske base. Flyene skal flyve på en række Europæiske ruter mens Norwegian træner sin egen besætning.

Eksterne henvisninger 

 SmartLynx Airlines officielle hjemmeside

Referencer 

Flyselskaber fra Letland
Etableret i 1992
Riga
Icelandair Group
Deregulering

Deregulering var oprindelig et udtryk, der knyttede sig til økonomi og er i denne sammenhæng betegnelsen for en proces, hvor en regering som formuleret politisk mål tilstræber at reducere sin rolle og tillader virksomhederne større frihed end tidligere.  Senere har det fundet anvendelse om enhver statslig afvikling af regler eller procedurer. Denne form for deregulering er blevet betegnet den institutionelle konkurrenceevne.

Økonomisk deregulering 
Den oftest anvendte begrundelse for økonomisk deregulering er, at den reducerer virksomhedernes omkostninger og forbedrer konkurrenceevne på de internationale markeder. I 1980’erne var især Ronald Reagan og Margaret Thatcher fortalere for en sådan nyliberalistisk økonomisk politik. Kritikere af denne strategi, fx tidligere cheføkonom for Verdensbanken Joseph Stiglitz og nobelpristageren i økonomi Paul Krugman har argumenteret for, at deregulering af de finansielle markeder bærer hovedansvaret for finanskrisen. EU har som led i udviklingen af det indre marked bl.a. dereguleret markedet for lufttrafik, således at de nationale flyselskaber er underlagt fri konkurrence.

Institutionel konkurrenceevne 
I denne kontekst kan der skelnes mellem deregulering og privatisering. Begge har større effektivitet som overordnet mål, men hvor privatisering er en direkte afvikling af statslig ejerskab, er deregulering en tilladelse til at offentlige virksomheder opererer på baggrund af større frihed end tidligere i løsningen af opgaverne.

Noter

Referencer 
 Følgegruppe anbefaler mere deregulering og internationalisering af læreruddannelsen Undervisningsministeriet 18. januar 
 John L. Campbell Ove K. Pedersen DANSK INSTITUTIONEL KONKURRENCEEVNE I DEN GLOBALE ØKONOMI Juli 2005 
 The Economist: The state of economics The other-worldly philosophers 16. juli 2009

Litteratur 
 Pedersen, Ove K. (2011): Konkurrencestaten, Hans Reitzel, København 
 Soifer, Paul, Hoffman, Abraham, Voss, D. Stephen (2001):American Government (Cliffs Quick Review) 

Makroøkonomi
Offentlig forvaltning
Lagos (flertydig)

Lagos kan henvise til flere artikler:

Steder 
 Lagos – er en storby i Nigeria.
 Lagos (delstat) – en delstat i Nigeria
 Lagos, Portugal – er en mindre by i Portugal.

Personer 
 Ricardo Lagos (født 1938) – er en chilensk politiker.

Se også 
 Lagus
Tupolev Tu-134

Tupolev Tu-134 (NATO navn: Crusty) er et tomotoret jetfly, produceret af den russiske flyproducent Tupolev.

Flyet havde sin jomfruflyvning i 1963 og blev introduceret i 1967. Tu-134 blev fra 1966 til 1984 produceret i 850 eksemplarer i 12 variater. I juli 2011 var over 230 eksemplarer af Tupolev Tu-134 stadigvæk i aktiv tjeneste hos flyselskaber og luftvåben i en lække række lande, primært i de tidligere Warszawapagt-lande.

Tu-134 kan have op til 84 passagersæder og betjenes af tre personer i cockpittet. Det har en rækkevidde på 2.000 kilometer.

Eksterne henvisninger 

 TU-134 AIRCRAFT FAMILY  på tupolev.ru 

Tu-134
Tu-134
Tu-134
Icelandair Group

Icelandair Group er et islandsk rejse- og turisme-holdingselskab med hovedsæde i Reykjavik, Island. Selskabet ejer en række selskaber indenfor rejser og turisme, hvor flyselskabet Icelandair er det største.

Indtil 2006 var Icelandair Group ejet af FL Group. FL meddelte at de ville afhænde aktier på NASDAQ OMX Iceland. Banken Glitnir meddelte oktober 2006 at der vsr indgået aftale om at sælge 51% af selskabet. Icelandair Group blev børsnoteret tidligt i 2007.

Datterselskaber 
 Air Iceland
 Bluebird Cargo
 Fjárvakur, financial services
 Iceland Travel
 Icelandair
 Icelandair Cargo
 Icelandair Hotels
 Icelease
 IGS Ground Services
 ITS Technical Services
 Loftleiðir Icelandic
 SmartLynx Airlines
 Travel Service (flyver lavprisflyvninger under navnet Smart Wings)

Eksterne henvisninger 
 Icelandair Groups officielle hjemmeside 

 
Etableret i 1937
Kompradorborgerskab

Komprador (egentlig comprador) er oprindeligt en portugisisk betegnelse fra den tidlige handelskolonialisme i Asien. Betegnelsen angav en person, der havde til opgave at knytte forbindelse mellem udenlandske handelshuse og et lokalt eksport- og importmarked. I Kina blev denne funktion især vigtig fra slutningen af 1700-tallet, hvor de imperialistiske fremstød fortrængte mellemmændene for at sikre sig fortjenesten og kontrollen uden formel kolonisering.

Oprindelig anvendelse 

Men udgangspunkt i, at Kina i 1920'erne var et økonomiske tilbagestående og mere eller mindre kolonianiseret land, blev udtrykket komprador-borgerskab i Mao Tse-tungs klasseanalyse placeret som «det rene vedhæng til det internationale borgerskab». I Kina fremstod komprador-borgerskabet derfor som en af revolutionens hovedfjender på lige fod med imperialisme, feudale godsejere og krigsherrer. Inden for det nationale borgerskab (som ifølge maoisterne repræsenterede fremvoksende kapitalistiske produktionsforhold i Kina) fandtes der grupper, som «krympede sig under slagene» fra den udenlandske kapital og dens medspillere. Dette var det muligt at udnytte.

Også under krigen mod Japan – eller «den anden enhedsfront» (1937-1945) – var det vigtigt for Kinas Kommunistiske Parti at skelne mellem kompradorborgerskabet og det nationale borgerskab. På dette tidspunkt blev det samtidig anset som muligt at udnytte modsætningerne mellem de kompradorer – der var knyttet til Japan og som derfor var synlige eller skjulte landsforrædere – og de kompradorer som var bundet til andre imperialistiske magter.

Senere anvendelse 

I nyere tid bruges begreberne komprador og kompradorborgerskab – takket være Nicos Poulantzas – i en bredere betydning. I «den tredje verden» er det en almindelig betegnelse på de kræfter, som har et nært men underordnet samarbejde med udenlandske koncerner og international finanskapital. Det betyder, at de står i en slags mellemstilling. Men i hovedsagen er de helt afhængig af udenlandsk kapital, teknologi, salgskanaler og – i sidste ende – af politisk og militær støtte. Set fra et revolutionært standpunkt er det et vigtigt forhold, som må analyseres konkret i hvert enkelt land, hvilke modsætninger, der kan skabes over for de spirer, der måtte findes til et nationalt borgerskab, til det lokale statsapparat og til den internationale kapital.

Eksterne henvisninger 

 Vagn Mikkelsen: "Den brasilianske Stat. Dens klassegrundlag og funktion i kapitalistisk reproduktion" (Politica, Bind 8; 1976)
 Jakob Jørgen Simonsen, Georg Sørensen: "Den eurokommunistiske strategiopfattelse vurderet i lyset af den chilenske erfaring 1970-73" (Politica, Bind 10; 1979)
 A Turning Point in China's Comprador System: KMA's Changing Marketing Structure in the Lower Yangzi Region, 1912-25

Imperialisme
Peter Åslin

Karl Peter Åslin (21. september 1962 i Norrtälje i Sverige – 19. januar 2012 i Leksand i Sverige) var en svensk ishockeymålmand, som også spillede på den svenske landsholdstrup.

Åslin begyndte sin internationale karriere ved at være med til at vinde U20-VM'et i 1981, hvilket i øvrigt var Sveriges eneste ungdomsguld i 31 år indtil Calgary i 2012. Åslin var med til at vinde tre mesterskber i Elitserien; to med Stockholmsklubben AIK i 1982 og 1984, og et med Jönköpingklubben HV71 i 1995. Han var med til at modtage medaljer i hvert af de fire VM i ishockey han deltog i: en guldmedalje i 1992 i Prag og tre sølvmedaljer; i 1986, 190 og 1993. Åslin vandt en olympisk bronzemedalje i Calgary i 1988.

Åslin spillede 91 landskampe for Sverige. Han var gift og havde børn, og han døde den 19. januar 2012 i Leksand efter at have fået adskillige slagtilfælde. Åslin blev 49 år gammel.

Kildehenvisninger

Eksterne henvisninger 
 

Personer fra Norrtälje
Ishockeyspillere fra Sverige
Olympiske bronzemedaljevindere fra Sverige
Båtsfjord Lufthavn

Batsfjord Lufthavn (IATA: BJF, ICAO: ENBS) er en regional lufthavn i Båtsfjord kommune i Finnmark fylke i Norge og ejes og drives af Avinor.
 
Widerøe betjener Båtsfjord Lufthavn med hovedsagelig to daglige afgange til Vadsø og Kirkenes og to daglige afgange til Hammerfest og Tromsø. Derudover er der én daglig afgang til Berlevåg, Mehamn og Honningsvåg. Fra Kirkenes og Tromsø er den tilsvarende forbindelse med SAS, herunder Oslo.
 
Båtsfjord Lufthavn er den nyeste lufthavn i Norge og blev færdiggjort i 1999 med terminal og en landingsbane på 1000 meter. Tidligere måtte  Båtsfjord nøjes med en lufthavn med en overflade af løst grus i Båtsfjord dalen. Twin Otter fly, der blev brugt her indtil den nye lufthavn blev åbnet, og Wideroe kunne begynde at operere Båtsfjord med Dash 8 fly.

Destinationer 

Lufthavne i Norge
Sarah Burke

Sarah Burke (3. september 1982 i Barrie, Ontario i Canada – 19. januar 2012 i Salt Lake City, Utah i USA) var en freestyle skiløber fra Canada, som voksede op i Midland, Ontario i Canada, og som var senere bosat i Whistler.

Burke deltog ved VM i freestyle ski i Ruka i Finland i 2005, hvor hun vandt en guldmedalje i halfpipe. Hun deltog også i Vinter X-Games, hvor hun i årene 2007, 2008, 2009 og 2011 vandt guldmedaljer i superpipe, og i 2005 og 2006 vandt sølvmedaljer i samme disciplin. Burke udnævntes til "Best Female Action Sports Athlete" af den amerikanske tv-kanal ESPN i 2007.

Sarah Burke var udsat for en skiulykke den 10. januar 2012 på en superpipe-bane i Park City, i nærheden af Salt Lake City i det vestlige USA. Hun døde senere på University of Utah Hospital som følge af skaderne. Hun blev 29 år gammel.

Kildehenvisninger

Eksterne henvisninger 

Freestyleskiløbere fra Canada
Eduard Ivanov

Eduard Georgijevitj Ivanov (russisk: Эдуард Георгиевич Иванов; 25. april 1938 i Moskva – 16. januar 2012) var en sovjetisk ishockeyspiller som deltog i de olympiske vinterlege 1964 i Innsbruck.

Ivanov blev olympisk mester en gang, ved vinter-OL 1964 i Innsbruck og verdensmester fire gange. Han spillede 79 kampe for Sovjetunionens ishockeylandshold og scorede 16 mål. Han blev sovjetisk mester med CSKA Moskva i 1963, 1964, 1965 og 1966.

OL-medaljer 
 1964  Innsbruck –  Guld i ishockey  Sovjetunionen

VM-medaljer 
 1963  Stockholm –  Guld i ishockey 
 1964  Innsbruck –  Guld i ishockey 
 1965  Tammerfors –  Guld i ishockey 
 1967  Wien –  Guld i ishockey 

Ishockeyspillere fra Sovjetunionen
Olympiske mestre fra Sovjetunionen
Personer fra Moskva
South Park (sæson 13)

Den Trettende sæson af South Park, en amerikansk animeret tv-komedie serie, der blev oprindeligt vist i USA på Comedy Central mellem den 11. marts og 18. november 2009. Sæsonen blev skabt af seriens skabere Trey Parker og Matt Stone, der også fungerede som executive producere sammen med Anne Garefino. Sæsonen fortsatte med at fokuserer på protagonisterne Stan, Kyle, Cartman, Kenny og Butters i de fiktionelle bjergby South Park i Colorado.

Sæsonen var den første af tre nye sæsoner Parker og Stone gik med til at producerer for netværket under en ny aftale. Den bestod af 14 22-minutters afsnit, der blev sendt i to grupper af syv afsnit, med en seks måneders pause imellem. Inden sæsonpræmieren, blev alle South Park-afsnit gjort tilgængelige på seriens officielle hjemmeside, South Park Studios. Den 13. sæson var den første til at blive vist i High Definition og i widescreen. Ligesom i forudgående sæsoner, skrev og producerede Parker og Stone afsnittene i uge op til den første visning. 

Den 13. sæson satirisere emner såsom ACORN skandalen, hvalfangeri i Japan, Sørøveri ud for Somalia og marketingsteknikkerne fra Walt Disney Company. Kendte blev gjort grin gennem hele sæson, heriblandt Jonas Brothers, Kanye West, Carlos Mencia, Paul Watson og Glenn Beck, alle der offentligt svarede på deres portrætteringer. Afsnittet "Fishsticks" tiltrak især mediernes opmærksomhed, fordi rapperen Kanye Wests erklæring om at jokene om hans arrogance var sjove, men at han blev ked af dem. "The F Word", i hvilken centrale figurer forsøger at ændre definitionen af ordet "faggot", var specielt kontroversielt og gav klager fra Gay & Lesbian Alliance Against Defamation. En visning af "Pinewood Derby" i Mexico blev trukket tilbage, angiveligt på grund af dets portrættering af Mexicos præsident Felipe Calderón. "Fatbeard" blev rost af mandskabet ombord på USS Bainbridge, der var involveret i 2009-redningen af MV Mærsk Alabama fra somaliske pirater.

Den 13. sæson modtog blandede anmeldelser; nogle kritikere kaldte det en af South Parks stærkeste sæsoner, mens andre påstod af serien var begyndt at falde i kvalitet. Sæsonen bibeholdte den gennemsnitlige Nielsen rating seertal for serien, på omkring 3 millioner seere per afsnit. Afsnittet "Margaritaville", der satiriserede den globale recessionen i slutningen af 2000'erne, der havde indflydelse på det meste af den industrialiserede verden, vandt en Emmy Award i 2009 for Uovertruffet animeret program (for program på under en time).

Afsnit

Referencer

Eksterne links 
 South Park Studios – officielle website med video streaming af hele afsnit.

South Park (sæson 13)-episoder
Sæsoner af tv-serier
Gaspard Poussin

Gaspard Poussin (egentlig Dughet, født 1613 i Rom, død 1675 sammesteds) var en fransk landskabsmaler. 

Poussin var elev af sin svoger Nicolas Poussin og fulgte dennes retning i landskabsmaleriet. Er han således ikke skaberen af det heroiske landskab (og overhovedet en mindre omfattende ånd end svogeren), har han som få bidraget til dettes udvikling. I hans talrige landskaber med de storladne bjerglinjer, de antikke ruiner, de saftig friske løvmasser og det fine linjeperspektiv er der ikke sjælden større friskhed og malerisk skønhed end hos Nicolas Poussin storm og uvejr raser hyppig i hans landskaber, der således gør en svingning hen imod det "romantiske" landskabsmaleri. Han malede snart i fresko, snart i olie eller tempera.

Kilder 

Malere fra Frankrig
Landskabsmalere
Franskmænd i 1600-tallet
Personer fra Rom
Fagernes Lufthavn, Leirin

Fagernes lufthavn, i Leirin i Norge (IATA: VDB, ICAO: ENFG) var ejet og drevet af Avinor AS. Lufthavnen blev åbnet i 1987 og ligger i Nord-Aurdal Kommune i Valdres i Oppland fylke. Den havde 6.421 passagerer i 2010, hvoraf 2.500 var fast rutetrafik, resten chartertrafik til og fra udlandet. Fagernes Lufthavn, Leirin, var med sine 822 meter over havet Nordeuropas højest beliggende lufthavn.
Flyvepladsen blev lukket 1. juli 2018

Ruter og destinationer 

Lufthavne i Norge
Bungokanalen

er et stræde, der afskiller de japanske øer Kyūshū og Shikoku. Kanalen forbinder Stillehavet og Setoindhavet. Den smalleste del i denne kanal er Hōyostrædet.

I den engelsktalende verden, er Bungokanalen mest kendt for sin rolle i 2. verdenskrig ubådsfilmen Run Silent, Run Deep fra 1958, der er baseret på best-sellerromanen af den dengangkommandør Edward L. Beach, Jr. fra 1955.

Noter

Referencer 
 Leeman, Sergio and Robert Wise. (1995). Robert Wise on his Films: from Editing Room to Director's Chair. Los Angeles: Silman-James. /; OCLC 243829638
 Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. ; ; OCLC 58053128
 Sheffield, Richard. (2009). Subs on the Hunt: 40 of the Greatest WWII Submarine War Patrols. Atlanta: Fox Publishing. /; OCLC 652102659

Stræder i Japan
Japans geografi
Stræder (farvand)
Hōyostrædet

eller Hajasuino Seto (速吸瀬戸), er et stræde beliggende i Japan.

Strædets  smalleste sted er Bungokanalen . Den er 14 km bred, og vanddybden er op til 195 m.

Eksterne henvisninger og kilder

 http://zeno.web.infoseek.co.jp/pahoyo/hoyo.html 

Stræder i Japan
Japans geografi
Stræder (farvand)
Travel Service

Travel Service er et flyselskab fra Tjekkiet. Selskabet har hovedkontor i Prag, tæt ved huben på Václav Havel Airport Prague.

Selskabet fløj i januar 2012 charterflyvninger til over 30 destinationer i det meste af Europa. Flyflåden bestod af tretten fly med en gennemsnitsalder på 6,4 år, hvor alle var af typen Boeing 737-800. Syv af flyene var udlejet til andre flyselskaber. Travel Services lavprisflyvninger foregik igennem selskabet SmartWings.

Historie 
Selskabet blev grundlagt i 1998. Senere oprettede Travel Service filialer i Ungarn og Slovakiet. Lavprisflyselskabet SmartWings blev etableret i 2004 som et selvstændigt datterselskab.

I september 2007 overtog det islandske selskab Icelandair Group 50 % af aktierne i Travel Service. Året efter kom ejerskabet op over 60 %.

Eksterne henvisninger 

 Travel Services officielle hjemmeside

Referencer 

Flyselskaber fra Tjekkiet
Etableret i 1998
Prag
Icelandair Group
Overfladeskib

Et overfladeskib er hvilken som helst type af krigsskibe og en krigsflådes hjælpefartøjer, som er begrænset til at operere på havets overflade. 

Udtrykket anvendes primært på moderne overflade-krigsskibe, altså ikke et neddykket fartøj, eksempelvis en ubåd. 

Overfladeskibe kan variere i størrelse fra en kutter til et hangarskib. 

Armering og taktisk anvendelse er forskellig for overfladeskibe og neddykkede fartøjer. 

Udseende og karakteristik for overfladeskibe,  er forskellig fra passagerskibe og andre skibe fra handelsflåden.

Skibstyper
Soemu Toyoda

Soemu Toyoda (豊田副武), 22. maj 1885 - 22. september 1957) var en japansk admiral under 2. verdenskrig. Den 3. maj 1944 blev han admiral for den Kombinerede flåde og var fra 1945 øverstkommanderende for hele den Kejserlige japanske flåde. Han var ansvarlig for slaget i det Filippinske hav og Operation Ten-Go.

Toyoda forsøgte at få kejser Hirohito til ikke at overgive sig efter atombomberne over Hiroshima og Nagasaki, dog uden at det lykkedes.

Efter krigen blev han stillet for en krigsdomstol i Tokyo, men han blev frikendt.

Kilder 

Militærfolk fra Japan
Personer i 2. verdenskrig
Galocher

Galocher (fransk galoches) er overtrækssko af gummi eller plastik. De er beregnet til at trække over almindelige sko for at beskytte dem mod dårligt føre.

Galocher af træ eller læder er kendt siden senmiddelalderen.

Se også 
 Gamache
 Viklers

Referencer 

Fodtøj
Marc A. Mitscher

Marc Andrew "Pete" Mitscher (26. januar 1887 – 3. februar 1947) var en amerikansk admiral i den amerikanske flåde, som var øverstkommanderende for Fast Carrier Task Force under Stillehavskrigen i den sidste del af 2. verdenskrig.

Mitscher var øverstkommanderenede overfor Operation Ten-Go, den sidste store japanske flådeoperation under 2. verdenskrig.

Referencer 

 Taylor, Theodore. The Magnificent Mitscher. New York: Norton, 1954; reprinted Annapolis, Md.: Naval Institute Press, 1991. .

Eksterne links 
 http://www.history.navy.mil/photos/pers-us/uspers-m/m-mitshr.htm 
 http://www.mitscher.navy.mil/adm.htm —Includes biographical information on ADM Mitscher

Militærfolk fra USA
Personer i 2. verdenskrig